રાજકુમાર હિરાણીએ ફિલ્મ બનાવતા પહેલાં સંજય દત્ત સામે એક શરત મુકી હતી કે તે એવી ફિલ્મ બનાવશે જે રિયલ છે. સંજય અને અન્ય લોકો પાસેથી પ્રાપ્ત થયેલી માહિતી અનુસાર ફિલ્માંકન કરશે. ત્યારે સંજુબાબાએ હસીને કહ્યું હતું તારે યાર જે કરવું હોય તે કર, તને છૂટ છે. બસ, પછી તો રાજુએ કોઈ કચાશ બાકી નથી રાખી ફિલ્મ બનાવવામાં. રાજુ કહે છે કે, ‘ફિલ્મમાં ઘણી એવી વાતો છે જે લોકો પહેલેથી જાણે છે, પરંતુ હું એવી વાતો દર્શાવીશ જે અજાણી છે. જેમ કે સંજય અને તેના પિતા વચ્ચેના સંબંધો. સંજય હંમેશાં કહેતા કે, મારું જીવન તો ખુલ્લી કિતાબ જેવંુ છે. ફિલ્મમાં ઘણી નવી વાતો જાણવા મળશે, ફિલ્માંકન સરલ રીતે કરવામાં આવ્યું છે. જેથી કોઈના દિલને ઠેસ ન પહોંચે. ફિલ્મ બનાવવાનો આશય દર્શકોને રિયલ સંજયની ઓળખ કરાવવાનો છે. પોતાના પિતા સાથે સંજયના રિલેશન તે ફિલ્મનો મહત્ત્વનો ભાગ બની રહેશે.’